ΓΡΑΠΤΗ ΕΡΩΤΗΣΗ E-1062/00

υποβολή: Karl von Wogau (PPE-DE) προς την Επιτροπή

(4 Απριλίου 2000)

Θέμα: Φόροι για την είσοδο σε ελληνικά ύδατα με αθλητικά σκάφη και σκάφη αναψυχής

Είναι γνωστό στην Ευρωπαϊκή Επιτροπή ότι στην Ελλάδα επιβάλλονται από την 14η Ιανουαρίου 2000 τέλη εισόδου στα αθλητικά σκάφη και τα σκάφη αναψυχής, τα οποία δεν ελλιμενίζονται μονίμως σε ελληνικά λιμάνια, και αυτό παράλληλα με τα κανονικά λιμενικά τέλη;

Σύμφωνα με τις διατάξεις του άρθρου 11 Μαρτίου 2743/1999 του ελληνικού κράτους απαιτούν παραδείγματος χάριν οι λιμενικές αρχές της Χίου για αθλητικά σκάφη και σκάφη αναψυχής με μήκος μεγαλύτερο των 7 μέτρων φόρο ύψους 2.000 δραχμών ανά μέτρο μήκους του σκάφους, όταν το σκάφος προσεγγίζει για πρώτη φορά ελληνικό λιμάνι. Ο φόρος αυτός ισχύει για 30 ημέρες. Εφόσον το σκάφος εγκαταλείψει τα ελληνικά ύδατα, πριν την παρέλευση των 30 ημερών, προκειμένου κατόπιν να προσεγγίσει και πάλι ελληνικό λιμάνι, τότε απαιτούνται μάλιστα 15.000 δραχμές ανά μέτρο μήκους του σκάφους. Παραβάσεις αυτού του νόμου τιμωρούνται με χρηματικές ποινές μεταξύ 200.000 και 5.000.000 δραχμών.

Πιστεύει η Ευρωπαϊκή Επιτροπή ότι τα τέλη αυτά συμβιβάζονται με την ελεύθερη κυκλοφορία στην Ευρωπαϊκή Ένωση;

Απάντηση του κ. Bolkestein εξ ονόματος της Επιτροπής

(6 Ιουνίου 2000)

Τα στοιχεία που διαθέτει η Επιτροπή δεν είναι πλήρη και δεν κατέστη δυνατό να αποτελέσουν αντικείμενο ενδελεχούς ελέγχου, δεδομένου ότι η Ελλάδα δεν εκλήθη μέχρι σήμερα να διατυπώσει τις παρατηρήσεις της για το σχετικό θέμα.

Με τις ανωτέρω επιφυλάξεις, ο φόρος αυτός συνιστά προφανώς φορολογική επιβάρυνση ισοδύναμου αποτελέσματος προς εισαγωγικό δασμό, αντίθετα με τα άρθρα 23 και 25 (πρώην άρθρα 9 και 12) της Συνθήκης ΕΚ.

Η είσοδος στα ελληνικά ύδατα σκάφους αναψυχής μήκους άνω των 7 μέτρων που δεν ελλιμενίζεται μονίμως στην Ελλάδα συνιστά τη γενεσιουργό αιτία του εν λόγω φόρου. Συνεπώς, ο φόρος αυτός συνιστά χρηματική επιβάρυνση που επιβάλλεται μονομερώς και πλήττει τα κοινοτικά εμπορεύματα (στη συγκεκριμένη περίπτωση τα σκάφη αναψυχής) επειδή διέρχονται τα σύνορα. Σε αυτή την περίπτωση, οπό εξέταση φόρος εμπίπτει στον ορισμό της φορολογικής επιβάρυνσης ισοδύναμου αποτελέσματος προς εισαγωγικό δασμό.

Επίσης, ο εν λόγω φόρος δεν φαίνεται ναπάγεται σε μία από τις τρεις εξαιρέσεις που θα του επέτρεπαν να μη θεωρηθεί φορολογική επιβάρυνση ισοδύναμου αποτελέσματος προς εισαγωγικό δασμό (υπαγωγή σε γενικό σύστημα εσωτερικών επιβαρύνσεων" καταβολή ποσού για συγκεκριμένηπηρεσία, η οποία όντως παρέχεται σε ατομική βάση στονπόχρεο της σχετικής φορολογικής επιβάρυνσης, ανάλογου προς την εν λόγωπηρεσία" φορολογική επιβάρυνση που εισπράττεται κατά τη διάρκεια ελέγχων που διενεργούνται στο πλαίσιο τωνποχρεώσεων που επιβάλλονται από την κοινοτική νομοθεσία).

Δεδομένου ότιπάρχουν αμφιβολίες ως προς τη συμβατότητα τωνπό εξέταση φόρων εισόδου με την κοινοτική νομοθεσία, η Επιτροπή θα έλθει σε επαφή με τις ελληνικές αρχές προκειμένου να διευκρινίσει την κατάσταση και να συγκεντρώσει τις απαραίτητες πληροφορίες σχετικά με τα σημεία που έθιξε το αξιότιμο μέλους του Κοινοβουλίου. Αν παραστεί ανάγκη, η Επιτροπή δεν θα παραλείψει να εξετάσει το θέμα στο πλαίσιο της διαδικασίας που προβλέπεται στο άρθρο 226 (πρώην άρθρο 169) της Συνθήκης ΕΚ.